cyanic-selkie/wikianc huggingface dataset:
ఆ నలుగురు
నటీనటుల ఎంపిక
రాజేంద్రప్రసాద్ పక్కన కథానాయిక పాత్ర కోసం చాలామందిని సంప్రదించారు. లక్ష్మి, గౌతమి, భానుప్రియ, రోజా మొదలైన గతతరం కథానాయికలకు కథ వినిపించారు. అందరూ కథ చాలాబావుందని మెచ్చుకున్నవారే కానీ ఎవరూ కాల్షీట్లు ఇవ్వలేదు. రాజేంద్రప్రసాద్ తనతో మిస్టర్ పెళ్ళాం సినిమాలో నటించిన ఆమనిని గుర్తుచేసుకుని, ఆమెను సంప్రదించమని సలహాఇచ్చారు. కథ విని సినిమాకు ఆమని ఓకే చెప్పారు.
చిత్రీకరణ
సినిమా చిత్రీకరణ మొత్తం హైదరాబాదు పరిసరాల్లోనే జరిగింది. రామకృష్ణ స్టూడియో, రామానాయుడు స్టూడియో, రాక్ క్యాజిల్ తదితర ప్రాంతాల్లో జరిగింది. 38 రోజుల్లో సినిమా చిత్రీకరణ పూర్తైంది. సినిమా దాదాపుగా కోటి పాతిక లక్షల రూపాయల బడ్జెట్లో అయింది. ఆర్ట్ డైరెక్టర్ గా నాగేంద్ర వ్యవహరించారు. సురేందర్ రెడ్డి చిత్రానికి ఛాయాగ్రాహకునిగా పనిచేశారు.
నిర్మాణానంతర కార్యక్రమాలు
సినిమా కూర్పు గిరీష్ లోకేష్ చేశారు. సినిమాలో కథానాయకుని అంతిమయాత్ర ఘట్టాలు కూర్పు జరుగుతూండగా, దర్శకుడు చంద్రసిద్ధార్థ్ తండ్రి మరణించినట్టు తెలిసింది. ఆ కూర్పు కార్యక్రమాలు నిలిపివేసి ఆయన వెళ్ళిపోయారు. కొన్నాళ్ళకి ప్రారంభించి మిగతా కూర్పు పూర్తచేశారు.
విడుదల, స్పందన
డిసెంబరు 9, 2004న సినిమా విడుదలైంది. విడుదలైన రోజున ఈ సినిమా థియేటర్లకు దాదాపు ఖాళీగా ఉన్నాయి. రెండు వారాల దాకా సినిమాకు ప్రేక్షకుల స్పందన కరువైంది. విడుదల చేసినప్పుడు 27 ప్రింట్లతో విడుదల చేశారు. ఈ స్పందనతో వాటిలో 16 ప్రింట్లు వెనక్కి వచ్చేశాయి. మిగిలిన 11 ప్రింట్లు కూడా వెనక్కి తిరిగివచ్చేసేందుకు సిద్ధంగా ఉన్నాయి. ఆ దశలో రెండు వారాలు గడిచాకా సినిమా మౌత్ టాక్ తో సినిమా పుంజుకుంది. హఠాత్తుగా మొత్తం రోజంతా అన్ని షోలూ హౌస్ ఫుల్ అయ్యాయి. ఆ నలుగురు బృందమే కాక మిగతా సినిమా వర్గాలు కూడా ఆశ్చర్యపోయాయి. సినిమా మంచి కమర్షియల్ విజయాన్ని, విమర్శకుల నుంచి ప్రశంసలను పొందింది. అవార్డులను కూడా సాధించింది.
రీమేక్స్
ఆ నలుగురు సినిమా కన్నడ, మరాఠీ భాషల్లో పునర్నిర్మితమైంది. కన్నడంలో సిరివంత పేరుతో ప్రముఖ నటుడు విష్ణువర్థన్ ప్రధానపాత్రలో నటించగా ఎస్.నారాయణ్ దర్శకత్వంలో నిర్మించారు. తెలుగు వెర్షన్ ని మించిన భారీ విజయాన్ని ఆ సినిమా పొందింది. విమర్శకుల ప్రశంసలు, పలు రంగాల ప్రముఖుల అభిమానం పొందింది. ఆ నలుగురు సినిమాను ప్రముఖ నటుడు శాయాజీ షిండే మరాఠీలో మాఝి మనస్ పేరిట పునర్నిర్మించారు. సినిమా స్క్రిప్ట్ ఎంతగానో నచ్చడంతో ఆయన ఈ సినిమాను పునర్నిర్మించారు. అయితే మరాఠీలో సినిమా పరాజయం పాలైంది. శాయాజీ షిండే ఈ సినిమాని హిందీలో తను ప్రధాన పాత్రలో హిందీలో పునర్నిర్మించాలని ఆశించారు. ఒకవేళ అందుకు కుదరకుంటే కనీసం తన మరాఠీ సినిమాను హిందీలోకి డబ్బింగ్ చేసి విడుదల చేయాలని భావించారు. హిందీలో పునర్నిర్మించడానికి, లేదా కనీసం డబ్బింగ్ చేయడానికి హక్కుల కోసం మదన్ ను పలుమార్లు సంప్రదించారు. కానీ అందుకు మదన్ అంగీకరించలేదు. అయితే ఆయన ఎప్పటికైనా సినిమాను హిందీలో తీయాలని, అందుకు కుదరకుంటే తాను తీసిన మరాఠీ చిత్రాన్నే మరింత ప్రచారంతో విడుదల చేయాలని భావిస్తున్నారు. ఇలాంటి సినిమా మరాఠీ ప్రజల్లో వీలైనంతమందికి చేరాలని ఆయన కోరిక. ఇక తమిళ హక్కులను మొదట సినిమా నిర్మిద్దామనకున్న అట్లూరి పూర్ణచంద్రరావు తన వద్దే ఉంచుకున్నారు. ఆయన తమిళంలో రజనీకాంత్ తోనూ, హిందీలో అమితాబ్ బచ్చన్ తోనూ ఈ సినిమాను నిర్మించాలని ఆశించారు. అయితే అది వాస్తవరూపం దాల్చలేదు.
బయటి లింకులు
వర్గం:నంది ఉత్తమ చిత్రాలు వర్గం:రాజేంద్ర ప్రసాద్ నటించిన సినిమాలు వర్గం:ఆర్. పి. పట్నాయక్ సినిమాలు వర్గం:ఆమని నటించిన చిత్రాలు వర్గం:కోట శ్రీనివాసరావు నటించిన సినిమాలు వర్గం:సుత్తి వేలు నటించిన సినిమాలు వర్గం:తెలుగు సందేశాత్మక చిత్రాలు
గోలి శేషయ్య
right|thumb| 200px| గోలి శేషయ్య గోలి శేషయ్య ప్రఖ్యాతి గాంచిన చిత్రకళాకారుడు. గుంటూరు జిల్లా వినుకొండలో 1911 లో జన్మించాడు.
వినుకొండ నుండి ఢిల్లీ వరకు, ఆపైన అంతర్జాతీయ చిత్రకళాసీమ వరకు ఎగిసిన గొప్ప చిత్రకారుడు. స్థానిక పాఠశాలలో విద్య ప్రారంభించాడు. సహజ సిద్ధమైన తపనతో పలకపై చిత్రవిన్యాసాలు చేయడం ప్రారంభించాడు. అది చూసిన గురువులు ప్రోత్సహించారు.విద్యాభ్యాసం పూర్తయ్యాక చిత్రకళలో ఉన్నత పరీక్షకు కూర్చొని ప్రథమ శ్రేణిలో ఉత్తీర్ణుడయ్యాడు. 1935లో ఉపాధ్యాయ వృత్తిలో కుదురుకొని సంతృప్తి చెందక, ఉద్యోగం వదిలి గుంటూరు చేరుకున్నాడు. అచట పేరుపొందిన చిత్రకారుల వద్ద శిష్యరికం చేశాడు. వివిధ చిత్ర కళారీతుల్లో ప్రావీణ్యం సంపాదించాడు.
కొంత కాలానికి తనంతట తానే చిత్రకళ పెద్ద ఎత్తున చేపట్టాడు. రేఖాచిత్రాలు, వర్ణచిత్రాలు, దృశ్యచిత్రాలు వగైరా అతి తక్కువ వ్యవధిలో చిత్రించేవాడు. ఎవరైనా ప్రసంగిస్తుంటే వారి చిత్రం గోటితో లేక పెన్సిల్ తో క్షణాల్లో గీసి బహూకరించేవాడు. రాజకీయ నాయకులు, కళాకారులు, సాహితీవేత్తలు మొదలగు వారికి చిత్రాలు వేసి ఇచ్చేవాడు. గోపాలరెడ్డికి ఇచ్చిన బుద్ధుడు, పట్టాభిరామారావుకిచ్చిన సుజాత చిత్రాలు కమనీయ కళాఖండాలు.
కొన్ని వందల పుస్తకాలకు, పాఠ్యపుస్తకాలకు బొమ్మలు వేశాడు. అన్ని పత్రికలలో శేషయ్య బొమ్మలు వచ్చేవి. 1958లో మచిలీపట్నం లోని చిత్రకళాసంపదలో జరిగిన గొప్పసభకు విశ్వనాథ సత్యనారాయణ అధ్యక్షత వహించి శేషయ్యకు "చిత్రకళా విశారద" బిరుదునిచ్చి సత్కరించాడు. తెలుగు చిత్రకళా రంగములో ఐదు శతాబ్దాలు విశేష కృషి చేసి, తన కుటుంబములోని వారిని, ఇతరులనూ చిత్రకళారంగములో ప్రవేశపెట్టాడు.
మూలాలు
వర్గం:1911 జననాలు వర్గం:ఉత్తమ ఉపాధ్యాయులు వర్గం:1978 మరణాలు వర్గం:గుంటూరు జిల్లా చిత్రకారులు
మహావాది వెంకటప్పయ్య శాస్త్రి
మహావాది వెంకటప్పయ్య శాస్త్రి పేరుపొందిన కర్ణాటక శాస్త్రీయ సంగీత విద్వాంసుడు.
విశేషాలు
గుంటూరు జిల్లా, నర్సరావుపేట తాలూకా (ప్రస్తుతం పల్నాడు జిల్లా, రొంపిచర్ల మండలానికి చెందిన ) సంతగుడిపాడు ఇతని స్వగ్రామం. ఇతడు తన తండ్రి వద్ద మొదట సంగీత పాఠాలు నేర్చుకున్నాడు. తరువాత చదలవాడ కుమారస్వామి వద్ద వయోలిన్ నేర్చుకున్నాడు. గాత్రం పట్ల అభిరుచి ఏర్పడటంతో బలిజేపల్లి సీతారామయ్య వంటి విద్వాంసుల శిష్యరికంలోను, స్వయంకృషితోనూ స్వంతబాణీని ఏర్పరచుకున్నాడు. ఇతడు మంగళంపల్లి బాలమురళీకృష్ణ, ముసిరి సుబ్రహ్మణ్య అయ్యర్ వంటి విద్వాంసుల ప్రశంసలను అందుకున్నాడు. కర్ణాటక సంగీతమే కాక పౌరాణిక నాటకరంగ ప్రవేశం కూడా చేసి, ‘పాండవోద్యోగ విజయాల’లో ధర్మరాజు వంటి పాత్రలలో నటించాడు. హరికథా కళాకారుడిగా రాణించాడు. అద్దంకి శ్రీరామమూర్తి సూచన మేరకు నాటకాల నుండి విరమించి పూర్తిగా సంగీత కచేరీలపై దృష్టి సారించాడు. సుమారు నాలుగు దశాబ్దాలపాటు ఆంధ్రదేశం నలుమూలలా సంగీత కచేరీలు చేసి పండిత పామరులను రంజింపజేశాడు. 1940లో ఇతని 29వ యేట రాజమండ్రిలో ఇతనికి గండపెండేరంతో సత్కారం జరిగింది. 1970లో కాకినాడలో జరిగిన ఆంధ్ర రాష్ట్ర, సంగీత నాటక అకాడెమీ వార్షిక మహాసభలో ఇతనికి సంగీత కళాప్రపూర్ణ బిరుదునిచ్చి గౌరవించారు. ఎన్నో సన్మానాలు సత్కారాలు ఇతడిని వరించాయి. కరుణశ్రీ జంధ్యాల పాపయ్యశాస్త్రి వ్రాసిన కుంతీకుమారి ఖండకావ్యాన్ని మొట్టమొదట తన గాత్రంతో లోకానికి పరిచయం చేశాడు. ఇతని శిష్యులలో చలనచిత్ర నేపథ్య గాయని బి.వసంత, సంగీత దర్శకులు కె. చక్రవర్తి, అశ్వత్థామ వంటి వారే కాక త్రిపురారిభట్ల శ్రీరామమూర్తి, నేలభొట్ల ఆంజనేయశర్మ, షేక్ కబీర్ సాహెబ్, చదలవాడ ప్రేమావతి మొదలైనవారు ముఖ్యులు. ఇతడు తన 63వ యేట 1974, ఫిబ్రవరి 27వ తేదీన మరణించాడు.
వర్గం:1974 మరణాలు వర్గం:కర్ణాటక సంగీత విద్వాంసులు వర్గం:జనన సంవత్సరం తప్పిపోయినవి
షామీర్‌పేట్ చెరువు
షామీర్‌పేట్‌ చెరువు తెలంగాణ రాష్ట్రం లోని హైదరాబాదులో ఉన్న చెరువు. సికింద్రాబాద్ కి 24 కిలోమీటర్ల దూరంలో ఉంది. ఈ చెరువు నిజాం పాలనలో నిర్మించబడింది.
ఈ చెరువు పక్షి పరిశీలనా కేంద్రంగా అనేకమంది పర్యాటకులను ఆకర్షిస్తుంది. ఈ సరస్సు సమీపంలో తెలంగాణా ప్రభుత్వంచే ఒక రిసార్టు నడపబడుతునది. ఈ సరస్సు సమీపంలోనే హైదరాబాదు ఔటర్ రింగు రోడ్డు ఉంది. ఈ సరస్సు సమీపంలో అనేక రిసార్టులు, ప్రైవేడు డాబాలు ఉన్నాయి. ప్రతిష్ఠాత్మక సంస్థలైన నల్సర్ యూనివర్సిటీ ఆఫ్ లా, ఇనిస్టిట్యూట్ ఆఫ్ పబ్లిక్ ఎంటర్‌ప్రైజస్, బిర్లా ఇనిస్టిట్యూట్ ఆఫ్ టెంకాలనీ అండ్ సైన్స్ వంటివి ఈ సరస్సు సమీపంలోనే కలవి. ఈ సరస్సు సమీపంలో జవహర్ జింకల పార్కు, ఉంది. ఇచట జింకలు, నెమళ్ళు, యితర వివిధ రకాల పక్షులు కూడా ఉంటాయి. ఈ జింకల ఉద్యానవనం తెలంగాణ ప్రభుత్వంచే నిర్వహింపబడుతున్నది.
అనేక మంది ప్రజలు ఈ ప్రాంతాన్ని పిక్నిక్ స్పాట్ గా ఉపయోగిస్తున్నారు. కొన్ని సినిమాల షూటింగులు కూడా జరిగాయి.
షారిమ్‌పేట police పర్యాటకుల రక్షణకు అనేక జాగ్రత్తలు తీసుకున్నారు. అనేక వార్నిగ్ బోర్డులను సరస్సు చుట్టూ అమర్చారు.
ఇతర లింకులు
వర్గం:హైదరాబాదు పర్యాటక ప్రదేశాలు వర్గం:హైదరాబాదు జలాశయాలు వర్గం:తెలంగాణ జలాశయాలు వర్గం:తెలంగాణ పర్యాటక ప్రదేశాలు
నల్ సరోవర్
నల్ సరోవర్ భారతదేశం లోని గుజరాత్ రాష్ట్రంలో గల అహ్మదాబాద్ కు పశ్చిమాన 64 కిలోమీటర్ల దూరంలో, సనంద్ గ్రామానికి సమీపంలో ఉన్న సరస్సు. దీనిని ఏప్రిల్ 1969 లో నల్ సరోవర్ పక్షుల అభయారణ్యంగా ప్రకటించారు.
విస్తీర్ణం
ఇది గరిష్ఠంగా 120.82 చదరపు కిలోమీటర్ల (46.65 చదరపు మైళ్ళు) విస్తీర్ణం కలిగి, చిత్తడి నేలలతో కూడిన పక్షుల అభయారణ్యం.
ప్రత్యేకత
ఇక్కడికి శీతాకాలం లో, వసంతకాలంలో వలస పక్షులు వలస వస్తాయి. ఇది భారతదేశం లోని అతిపెద్ద చిత్తడి నేల కలిగిన పక్షుల అభయారణ్యం.
పక్షులు
నల్ సరోవర్ ప్రాంతంలో ఇప్పటివరకు 225 రకాల పక్షులు గుర్తించబడ్డాయి. వాటిలో 140 నీరు-పక్షులు వాటిలో 70 వలస పక్షులు. ఈ 70 లో, 25 నుండి 30 వరకు మాత్రమే సందర్శకులు, పర్యాటకులు సులభంగా చూడవచ్చు. అక్కడి వ్యాఖ్యాన కేంద్రం ఫ్లెమింగో, పెలికాన్, ఎగ్రెట్, హెరాన్, బాతులు, కార్మోరెంట్, క్రేన్ వంటి ఈ 30 జాతుల పక్షులపై దృష్టి పెడుతుంది. సందర్శకులకు స్వచ్ఛమైన తాగునీటిని అందించడానికి రివర్స్ ఓస్మోసిస్ ప్లాంట్ ను కూడా ఇక్కడ ఏర్పాటు చేయబడింది.
గుర్తింపు
దీనిని "రామ్‌సర్ కన్వెన్షన్ సైట్ - వెట్ ల్యాండ్ ఆఫ్ ఇంటర్నేషనల్ ఇంపార్టెన్స్" గా ప్రతిపాదించారు.
24 సెప్టెంబర్ 2012 న నల్ సరోవర్‌ను రామ్‌సర్ సైట్‌గా ప్రకటించారు.
కొమ్మమూరు కాలువ
కొమ్మమూరు కాలువ ఆంధ్రప్రదేశ్‌, గుంటూరు జిల్లా లోని దుగ్గిరాల నుండి బాపట్ల జిల్లా, పెదగంజాం వరకు ప్రవహించే పంట కాలువ. దీన్ని బ్రిటిషు వారు, 19 వ శతాబ్దంలో తవ్వారు. దీని పొడవు 91 కిలోమీటర్లు. ఒకప్పుడు ఇది నౌకా రవాణా మార్గంగా విలసిల్లింది. కాకినాడ నుండి మద్రాసు (చెన్నై) వరకు ఉన్న జల మార్గం లోని కాలువల్లో ఇది ఒకటి. మిగతావి కాకినాడ కాలువ, ఏలూరు కాలువ, బకింగ్‌హాం కాలువ. భారత ప్రభుత్వం చేపట్టిన జాతీయ జలమార్గాల ప్రాజెక్టు లోని జలమార్గం 4 లో కొమ్మమూరు కాలువ ఒక భాగం.
1855 లో కృష్ణా బ్యారేజిని నిర్మించిన తరువాత ఈ కాలువ నిర్మాణం పూర్తైంది. సాగునీటిని అందించడంతో పాటు, నౌకా రవాణా మార్గంగా కూడా ఇది ఉపయోగపడింది.
నిర్మాణ చరిత్ర
బ్యారేజి నిర్మాణానికి ముందే, కొమ్మమూరు కాలువ నిర్మాణానికి ముందే బ్యారేజీ ప్రాంతం నుండి సహజంగా ఏర్పడిన తుంగభద్ర వాగు ఉండేది. ఈ వాగునే బ్యారేజి నుండి కుడి ప్రధాన కాలువగా మార్చారు. కొమ్మమూరు కాలువ కూడా దుగ్గిరాల నుండి సంగం జాగర్లమూడి వరకు తుంగభద్ర కాలువే. అక్కడి నుండి కొమ్మమూరు కాలువ విడిపోయి చేబ్రోలు దిశగా సాగిపోతుంది. ఈ కాలువల నిర్మాణ పురోగతిపై 1861 లో కెప్టెన్ ఛాంబర్స్ ప్రభుత్వానికి సమర్పించిన నివేదికలో, కొమ్మమూరు కాలువ సంగం జాగర్లమూడి నుండి 20 మైళ్ళ పొడవు ఉందని రాసాడు. క్రమేణా కొమ్మమూరు కాలువ ఉద్భవ స్థానం దుగ్గిరాల అని, తుంగభద్ర కాలువ (వాగు) పుట్టినది సంగం జాగర్లమూడి అని వ్యవహారం లోకి వచ్చింది.
కాలువ మార్గం
విజయవాడ వద్ద కృష్ణా బ్యారేజి వద్ద నుండి బయలుదేరిన పశ్చిమ ప్రధాన కాలువ, 20 కిలోమీటర్ల దూరం లోని దుగ్గిరాల లాకుల వద్ద మూడుగా చీలుతుంది. వాటిలో ఒకటి కొమ్మమూరు కాలువ కాగా, రెండవది నిజాంపట్నం కాలువ, మూడవది పశ్చిమ గట్టు కాలువ. దుగ్గిరాల లాకుల వద్ద మొదలైన కొమ్మమూరు కాలువ, సంగం జాగర్లమూడి, చేబ్రోలు, కొల్లిమర్ల, నర్సాయపాలెం, కారంచేడు, సంతరావూరు ల గుండా పెదగంజాం చేరుతుంది. పెదగజాం వద్ద ఇది బకింగ్‌హాం కాలువ తో కలుస్తుంది. కొమ్మమూరు కాలువ పంటకాలువ కాగా, బకింగ్‌హాం కాలువ ఉప్పునీటి కాలువ. ఈ రెండు కాలువలతో పాటు, ఏలూరు కాలువ, కాకినాడ కాలువ, భద్రాచలం వద్ద నుండి ధవళేశ్వరం వరకూ ఉన్న గోదావరి, తెలంగాణ లోని వజీరాబాదు నుండి ప్రకాశం బ్యారేజి వరకు ఉన్న కృష్ణా నది - ఈ ఆరింటినీ కలిపి జాతీయ జలమార్గం 4 గా రూపొందించారు. ఈ కాలువపై దుగ్గిరాల, సంగం జాగర్లమూడి, కొల్లిమర్ల, నర్సాయపాలెం (నల్లమడ), సంతరావూరు, పెదగంజాం మొదలైన చోట్ల లాకులు ఉన్నాయి.
రవాణా, సాగు నీటి సౌకర్యాలు
రాజమండ్రి వద్ద గోదావరి నదిపై రైలు వంతెన 1893 లో నిర్మాణమైంది. విజయవాడ మద్రాసు మధ్య రైలుమార్గం 1899 లో సిద్ధమైంది. ఆ తరువాతనే రైలు సౌకర్యం వచ్చింది. అప్పటి వరకు ఈ ప్రాంత వాసులకు ఈ కాలువలే ప్రధానమైన రవాణా సౌకర్యంగా ఉండేవి. సింగరేణి బొగ్గు గనుల నుండి మద్రాసుకు రవాణా అయ్యే బొగ్గు ఈ కాలువ గుండానే వెళ్ళేది. 1896-97 సంవత్సరంలో 33,325 టన్నుల బొగ్గు రవాణా అయింది. 1960 ల వరకు కాలువలో రవాణా జరుగుతూ ఉండేది. ఆ తరువాత రోడ్డు రవాణా, రైలు రవాణా అభివృద్ధి చెందడంతో ఈ కాలువ నిర్లక్ష్యానికి గురైంది. thumb|సంగం జాగర్లమూడి వద్ద కొమ్మమూరు కాలువ|293x293pxమళ్ళీ కేంద్ర ప్రభుత్వం ప్రతిపాదించిన జాతీయ జలమార్గాల్లో భాగంగా 2016 లో ఈ కాలువను అభివృద్ధి చెయ్యాలనే ప్రతిపాదనలు వచ్చాయి. జలరవాణాకు అనుకూలంగా ఉండాలంటే ఈ కాలువ ఉపరితల వెడల్పు 120 మీటేర్లు, అడుగున 40 మీటర్ల వెడల్పూ ఉండాలి. విజయవాడ నుండి దుగ్గిరాల వరకు కాలువ కొలతలు బాగానే ఉన్నప్పటికీ, ఆ తరువాత వెడల్పు తగ్గిపోతూ వచ్చింది. దుగ్గిరాల నుండి కొల్లిమర్ల లాకుల వరకూ అడుగున 40 మీ. వెడల్పు ఉందిగానీ, పైన వెడల్పు తగ్గిపోయింది. కొల్లిమర్ల తరువాత పెదగంజాం వరకు పైనా అడుగునా రెండుచోట్లా వెడల్పు తగ్గిపోయింది. కొన్నిచోట్ల లోతు కూడా తగ్గిపోయింది. రవాణాకు అనుగుణంగా కాలువను వెడల్పు చెయ్యాల్సిన అవసరం ఉంది.
1897-98 నాటికి కొమ్మమూరు కాలువ కింద 91,162 ఎకరాల ఆయకట్టు ఉండేది. ప్రస్తుతం దీని కింద 2.15 లక్షల ఎకరాల ఆయకట్టు ఉంది. అయితే నిర్వహణ సరిగ్గా జరక్క కాలువ దెబ్బతినడంతో సాగుకు సరిపడా నీరు అండడం లేదు. తుఫాన్లు, వరదల కారణంగా గట్లు దెబ్బతిన్నాయి. గండ్లు పడడం సాధారణమై పోయింది. ప్రధాన కాలువకు మరమ్మత్తులు చెయ్యడంతో పాటు, దాని నుంఛి నీటీని తీసుకుపోయే 50 చిన్న కాలువలకు కూడా మరమ్మతులు చేయాల్సి ఉంది. కాలువలో పూడిక తీయాల్సి ఉంది. తూటికాడను తొలగించాల్సి ఉంది. దానితో పాటు కాలువపై ఉన్న వంతెనల వంటి అనేక నిర్మాణాలకు మరమ్మత్తులు చేయాల్సి ఉంది.
మూలాలు
వర్గం:ఆంధ్రప్రదేశ్ కాలువలు
గోపగాని రవీందర్
ఏకలవ్యుడిలా సాహితీ సాధన చేస్తున్న గోపగాని గత మూడు దశాబ్దాలుగా ఆదిలాబాద్‌ జిల్లాలోని ఉట్నూరు ఏజేన్సీ ప్రాంతంలో అవిశ్రాంత సాహితీ ప్రస్థానం చేస్తున్నారు. మూలవాసుల అడుగుజాడలకై అడుగులు వేస్తూ, గిరిజనుల జీవితాలను కవిత్వంలో బలంగా చిత్రీకరణ చేస్తున్నారు. వృత్తి రీత్యా ఉపాధ్యాయుడైన, ప్రవృత్తి రీత్యా సాహితీకారుడు. ప్రస్తుతం మంచిర్యాల జిల్లా దండేపల్లి మండలంలోని దండేపల్లి ఉన్నత పాఠశాలలో తెలుగు ఉపాధ్యాయులుగా విధులు నిర్వహిస్తున్నారు.
జననం,విద్య
అనువంశికంగా, సాంప్రదాయకంగా కవిపండితులు కాని, కనీసం అక్షరజ్ఞానం లేని కుటుంబం నుండి వచ్చారు. వరంగల్‌ జిల్లాలోని ఖిలా వరంగల్ మండలంలోని తిమ్మిపురం (హావేలి) గ్రామంలో గోపగాని రాములు, శాంతమ్మలకు 13 జూన్‌, 1971లో రవీందర్‌ జన్మించారు. స్థానిక గ్రామంలోనే ఐదవ తరగతి వరకు, గ్రామానికి మూడు కిలోమీటర్ల దూరంలో ఉన్న పోలీసు క్యాంపులోని మామునూరు ఉన్నత పాఠశాలలో పదవ తరగతి వరకు నడుచుకుంటు వెళ్ళి చదువుకున్నారు. హన్మకొండలో ఇంటర్‌, డిగ్రీ మరియు కాకతీయ యూనివర్సిటీలో ఎం.ఎ., ఎమ్‌.ఫిల్‌ పూర్తి చేశారు. ఉపాధ్యాయ నియామాకాల్లో భాగంగా ఉమ్మడి ఆదిలాబాద్‌ ప్రాంతంలో ఉద్యోగం రావడంతో పాఠాలు బోధిస్తూనే సాహితీయానం చేస్తున్నారు. 9వ తరగతి చదువుతున్నప్పుడే శ్రీశ్రీ ‘మహాప్రాస్థానం’ పాఠశాల గ్రంథాలయం నుండి తీసుకొని చదవడంతో అతని మీద గాఢమైన ముద్రను వేసింది. కవిత్వం పట్లను ప్రేరణ రగిలించింది. గ్రామంలోని ఏకశీల యూత్‌ అసోసియేషన్‌ అండ్‌ లైబ్రరీ నిర్వహించే సాహితీ కార్యక్రమాలు రాయాలనే ఉత్సాహన్ని కల్గించింది.
రచనలు
సమాజంలోని అసమానతలనే కవితా వస్తువులుగా స్వీకరించి రాసిన అతని కవితలు పుస్తకాలుగా వెలువడినవి.
2.చిగురు (2009),
3.చెరగని సంతకం (2015),
4.దూరమెంతైన (2019)
5. ‘నేలమ్మ నేలమ్మ గేయరూపకవిత్వం`పరిశీలన’ (2012),
(కవితా సంపుటాలతో పాటుగా పాటకు జాతీయ స్థాయి అవార్డును అందుకున్న సుద్దాల అశోక్‌తేజ గేయాలపై పరిశోధన చేశారు. )
6. ‘తెలంగాణ కథకులు కథాంతరంగం’ (2016)లో వెలువరించారు.తెలంగాణ కథ విశిష్టతను చాటే ‘తెలంగాణ కథకులు గురించి  తెలిపారు.
7. శతారం
(కవిత్వ విమర్శన వ్యాసాలతో ' శతారం ' పుస్తకాన్ని రచించారు. తెలంగాణ పాట, కథ మీద ఆయన చేసిన పరిశోధన కృషికి గాను ఆయన రచనలు నిదర్శనంగా నిలిచాయి.)
అవార్డులు
1.శ్రీ సోమ సీతారాములు తెలంగాణ రాష్ట్రస్థాయి సాహితీ పురస్కారం
2.పెండెం సత్యనారాయణ ‘అమ్మయాది’ రాష్ట్రస్థాయి పురస్కారం
3. ‘బోవెరా సాహితీ పురస్కారం’
5.తెలుగు తేజోమూర్తి పురస్కారం
బాధ్యతలు
తెలంగాణ రచయితల వేదిక ఆదిలాబాదు జిల్లా శాఖకు పదేండ్లు ప్రధాన కార్యదర్శిగా బాధ్యతలు నిర్వహిస్తూనే  తెలంగాణ ఉద్యమంలో చురుగ్గా పాల్గొన్నారు. ఉట్నూరు ఏజెన్సీలో ‘ఉట్నూరు సాహితీ వేదిక’ను స్థాపించారు. ఏజెన్సీలో సాహితీ వికాసం కోసం అనేక కార్యక్రమాలు చేశారు. 50 నెలల పాటు నిర్విరామంగా మొదటి ఆదివారం కవి సమ్మేళనం నిర్వహించి రికార్డు సృష్టించారు. ఉసావే ద్వారా ‘ఉట్నూరు కవిత`2014’, ఉట్నూరు సాహితీ సంచిక, ఉట్నూరు సాహితీ కెరటాలు’ సంకలనాలు వెలువరించి ఆ ప్రాంత సాహితీ చైతన్యానికి దోహదం చేశారు. అనేక సాహితీ వ్యాసాలు రాస్తూనే స్థానికత బలంగా ఉండే రచనలు రావాలని నిరంతరం తపిస్తూంటారు. తెలంగాణ రచయితల వేదికకు రాష్ట్ర ఉపాధ్యక్షుడిగా ఉంటూనే, సాహితీ స్రవంతి లక్షెట్టిపేట సంస్థకు అధ్యక్షులుగా ఉండి ఈ కరోనా కాలంలో ఇక్కడి కవులతో ‘ఊపిరి పాట’ (2020) కవితా సంకలనంకు సంపాదకులుగా వెలువరించడం అతని సాహితీ కృషికి నిదర్శనంగా నిలిచింది.
మూలాలు
https://sanchika.com/maidaanamoka-taragani-nidhi-gr-poem/
https://www.ntnews.com/adilabad/telangana-poets-and-writers-support-kcr-for-entry-in-national-politics-2-771568
http://www.andhrabhoomi.net/node/110748
పాతూరి నాగభూషణం
పాతూరి నాగభూషణం 1907 ఆగస్టు 20వ తేదీన గుంటూరు జిల్లా పెదపాలెం గ్రామానికి చెందిన సామాన్య రైతు కుటుంబంలో ధరణమ్మ, బుర్రయ్య దంపతులకు జన్మించారు. ప్రాథమిక విద్య కూచిపూడి, పెదపాలెం గ్రామాలలో ఉన్నత విద్య నిడుబ్రోలులోని ఎడ్వర్డ్ హైస్కూలులో కళాశాల విద్య మద్రాసులోని లయోలా కళాశాలలో తర్వాత మదనపల్లె లోని బెసెంట్ థియొసాఫికల్ కాలేజి లో అభ్యసించారు. గ్రంథాలయ నిర్వహణ, వయోజన విద్యాబోధన విషయాలలో అధ్యయనం చేశారు.
గ్రంథాలయోద్యమం
ఆంధ్రప్రదేశ్ రాష్ట్రంలో గ్రంధాలయోద్యమాన్ని అయ్యంకి వెంకట రమణయ్య ఆరంభించారు. దీనిని పాతూరి నాగభూషణం ముందుకు నడిపించి దాని వ్యాప్తికి దోహదం చేశారు. గ్రంధాలయోద్యమ వ్యాప్తికి, గ్రంధాలయ విద్య, శిక్షణ, అంధ్రప్రదేశ్ గ్రంధాలయ సంఘానికి ఆయన 5 దశాబ్దాలుగా చేసిన సేవ ప్రాముఖ్యత సంతరించుకుంది.
ప్రాథమిక విద్య అభ్యసించే రోజుల్లోనే ఈయన తన గ్రామంలో బాలసరస్వతీ భండారము అనే గ్రంథాలయాన్ని నెలకొల్పారు. ఆ తర్వాత గ్రంథాలయ భవనం నిర్మించి, వేలకొలది గ్రంథాలను సేకరించి చుట్టుపక్కల నలభై గ్రామాలకు అందుబాటులో ఉంచారు. పెదవడ్లపూడి, దుగ్గిరాల గ్రామాలలో శాఖాగ్రంథాలయాలను నెలకొల్పారు. గుంటూరు గ్రంధాలయ సంఘానికి కార్యదర్శిగా బాధ్యతలు నిర్వహించి దాదాపు 160 గ్రామాలలో గ్రంధాలయాలను నెలకొల్పడానికి, 28 గ్రంధాలయాలకు కొత్త భవనాలు నిర్మించడానికి కృషి చేశారు. బ్యాంక్ కాలువ మీది ప్రయాణీకుల పడవలలో సంచార గ్రంథాలయాన్ని 1935-42 మధ్య 7 సంవత్సరాలకాలం నడిపారు. ఆంధ్రదేశ మంతటా గ్రంథాలయ నిర్మాణ, నిర్వహణలను ఒక మహోద్యమంగా నిర్వహించారు. పల్లెపల్లెలలో సంచరించి ప్రచారం చేసి, ప్రోత్సహించి గ్రంథాలయాలను నెలకొల్పడానికి కారకుడయ్యారు. ఆంధ్రప్రదేశ్ పౌర గ్రంధాలయ చట్టం రూపొందించడానికి ఏర్పడ్డ కమిటీలో ఈయన కూడా సభ్యులు. విజయవాడ నగరం మధ్య పటమటలో భూమిని సేకరించి ఆంధ్రప్రదేశ్ గ్రంథాలయ సంఘానికి స్వంత భవనం "సర్వోత్తమ భవనం" 1949 లో ఏర్పరచారు. 1958 లో బాపూజీ మందిర్, 1960లో జోగిరాజు భవనం, 1983 లో రామినేని సదన్ నిర్మించారు. సర్వోత్తమ గ్రంధాలయం ఇక్కడే ఏర్పాటు చేశారు. గ్రంధాలయ మహాసభలను నిర్వహించారు. గ్రంథాలయ విద్యలో శిక్షణనిచ్చి వాటి నిర్వహణకు కావలసిన కార్యకర్తలను సమకూర్చారు. విజయవాడ ఆంధ్రప్రదేశ్ గ్రంథాలయ సంఘం, దాని ముద్రణాలయం ఇతని చేతులమీదుగా నిర్మించబడ్డారు. ఆంధ్ర గ్రంథాలయ సంఘానికి కార్యదర్శిగాను, గ్రంథాలయ సర్వస్వము పత్రికకు సంపాదకునిగాను, ఇండియన్ లైబ్రరీ అసోసియేషన్కు కౌన్సిల్ మెంబరుగాను పనిచేశారు.
వయోజన విద్య
వయోజన విద్యాప్రచారంలో ఈయన పాత్ర ప్రశంసనీయమైనది. ఎడ్వర్డ్ హైస్కూలులో చదువుకునే రోజుల్లోనే రెండేళ్లపాటు మాచవరంలో వయోజనులకొరకు రాత్రిబడిని నడిపారు. ఇండియన్ అడల్ట్ ఎడ్యుకేషన్ అసోసియేషన్ కౌన్సిల్ సభ్యుడిగా, దక్షిణ భారత వయోజన విద్యా సంఘం ప్రాంతీయ కార్యదర్శిగా, దక్షిణ భారత వయోజన విద్యా సహకార ప్రచురణ సమితి (మద్రాసు) డైరెక్టరుగా, నూతన అక్షరాస్యుల పుస్తకాల ప్రభుత్వ బహుమతి నిర్ణాయక సంఘం పరిశీలకునిగా సేవలను అందించారు. వయోజన విద్యను గూర్చి స్వయంగా ఎన్నో పుస్తకాలను ప్రచురించారు.
జాతీయోద్యమం
మద్రాసు లయోలా కళాశాలలో విద్యార్థి గానే అఖిల భారత కాంగ్రెస్ మహా సభకు స్వచ్ఛంద కార్యకర్తగా పనిచేశారు. మద్రాస్ లో జరిగిన సైమన్ కమిషన్ నిరోధించే ఆందోళనలో ప్రత్యక్షంగా పాల్గొన్నారు. మహాత్మాగాంధీ ఆధ్వర్యంలో జాతీయోద్యమంలో పాల్గొన్నారు. ఈయన 1930లో ఉప్పు సత్యాగ్రహం లో, 1932లో ప్రభుత్వ ధిక్కారానికి కఠిన కారాగారశిక్షను అనుభవించిన స్వాతంత్ర్య సమరయోధుడు. 1942వ సంవత్సరంలో క్విట్ ఇండియా ఉద్యమంలో రహస్య జీవితం గడిపారు, వార్తాహరులుగా వ్యవహరించి పత్రికలు కాగితాలు పంపిణీ చేశారు. స్వాతంత్ర్యానంతరం నిర్మాణ కార్యక్రమంలో పాలుపంచుకున్నారు. ఈయనని గుంటూరు జిల్లా కాంగ్రెస్ కమిటిలోను, ఆంధ్రప్రదేశ్ కాంగ్రెస్ కమిటీలోను సభ్యునిగా నియమించి గౌరవించారు. కేంద్ర ప్రభుత్వం వీరిని స్వాతంత్ర్య సమర యోధునిగా గుర్తించి తామ్రపత్రంతో సత్కరించింది.
గాంధేయవాది
పాతూరి నాగభూషణం గాంధీ అడుగుజాడల్లో నడిచారు. ఆంధ్రప్రదేశ్ గాంధీ స్మారకనిధి రాష్ట్ర బోర్డులో సుమారు 15 సంవత్సరాలు, విజయవాడ కేంద్రంలో గాంధీ తత్వప్రచారక్ గాను, గాంధీ శత జయంతి సందర్భంగా లిటరేచర్ పబ్లికేషన్ కమిటీ ఎడిటోరియల్ బోర్డులో సభ్యుడిగా పనిచేశారు. మహాత్ముని జీవితంలో వివిధ అంశాలను పొందుపరచే 10 గ్రంధాలను ఇతర భాషలనుంచి తర్జుమాచేసి బాలబాలికలకు కానుకగా అందించారు. పెదపాలెంలో 1928లో సేవాశ్రమం స్థాపించాడు. ఈ ఆశ్రమంలో జాతీయకళాశాల, ఖాదీ, స్వదేశీ స్టోరు, హిందీ భాషోద్ధరణ, హరిజనోద్ధరణ, వయోజన విద్యా ప్రచారం, ప్రకృతివైద్యం, వ్యవసాయం, పశుపోషణ, పుస్తకప్రచురణ సేవాదళ నిర్వహణ మొదలైన కార్యక్రమాలు నడిపారు. ఒక లిఖితపత్రికను కూడా ప్రారంభించారు. సర్వోదయ ముద్రణాలయం స్థాపించి మహిళలను నియమించి వారికి స్వావలంబన కలిపించారు. జీవితాంతం తాను ఖద్దరు ధరించి తన ధర్మపత్ని చేత కూడా ధరింపచేశారు.
పారిశ్రామికవేత్త
ఈయన పరిశ్రమల రంగంలో కూడా తనదైన ముద్రను చూపారు. నిడదవోలు కెమికల్స్ లిమిటెడ్‌కు డైరెక్టర్‌గా, శ్రమజీవి ప్రెస్ లిమిటెడ్ (మద్రాస్) డైరెక్టర్‌గా, సర్వోదయ ప్రెస్ విజయవాడకు డైరెక్టర్‌గా, నిర్వాహకుడిగా పనిచేసారు.
గ్రంథాలు
ఈయన రచయితగా, అనువాదకుడిగా, సంపాదకుడిగా, ప్రచురణకర్తగా శతాధిక గ్రంథాలను వెలువరించారు.
అభినందనలు, పురస్కారాలు
పాతూరి నాగభుషణాన్ని ఆంధ్ర దేశ గ్రంధాలయోద్యమ రూపశిల్పిగా భావిస్తారు. ఆయన సేవలను గుర్తించి ఆంధ్రవిశ్వకళాపరిషత్తు 1975లో కళాప్రపూర్ణ బిరుదుతో సత్కరించింది. యార్లగడ్డ రాజ్యలక్ష్మి వెంకన్న చౌదరి కళాపీఠం పురస్కారం కూడా అందుకున్నారు.
తెలుగు కవి కరుణశ్రీ (జంద్యాల పాపయ్య శాస్త్రి) పాతూరిని "మానవత్వ విశ్వవిద్యాలయం గాను, నడచే గ్రంధాలయమని" అభివర్ణించారు. ఆచార్య ఎన్.జి.రంగా ఈయనను "సరస్వతీ పూజారి" అని పేర్కొన్నారు. గ్రంధాలయ పితామహుడు ఎస్.ఆర్.రంగనాధన్ "గ్రంధాలయ విజ్ఞానానికి సంబంధించి, భారతదేశము అందించిన అకుఠింత భక్తులలో పాతూరి ఒకరు" అని ప్రశంసించారు. సురవరం ప్రతాపరెడ్డి వీరిని గురించి - గ్రంధాలయోద్యమానికి జీవితము అంకితము చేసిన వ్యక్తి అని అన్నారు. గాడిచర్ల హరిసర్వోత్తమరావు వీరిని "గ్రంధాలయం అను పదానికి మారుపేరు" అని వచించారు.
శత జయంతి
thumb|పాతూరి నాగభూషణం శతజయంతి సభ 2007 ఆగస్టు 20 జరిగింది. ఆంధ్రప్రదేశ్ గ్రంధాలయ సంఘం ఇంకా పాతూరి నాగభుషణం శత జయంతి ఉత్సవ సమితి కలసి 2006 ఆగస్టు 20 నుండి 2007 ఆగస్టు 20 వరకూ పాతూరి శత జయంతి ఉత్సవాలను నిర్వహించాయి. ఉత్సవాలను అప్పటి రాష్ట్ర ముఖ్యమంత్రి డా.వై.ఎస్.రాజశేఖర రెడ్డి హైదరాబాద్ లో 2006 ఆగస్టు 20న ప్రారంభించారు. ఈ సందర్భంలో రాష్ట్ర మంత్రులు కె. రోశయ్య, ఎన్.రాజ్యలక్ష్మి కూడా పాల్గొన్నారు.
రాయలసీమ ప్రాంత గ్రంధాలయోద్యమ నాయకులు బత్తుల వెంకటరామిరెడ్డి ఆర్ధర్వములో 2006 సెప్టెంబరు 10న, అనంతపూర్ జిల్లాలో ఈ శత జయంతి ఉత్సవాలను జరుపుకున్నారు. రాజమహేంద్రవరంలో రాజమహేంద్రపుర మందిర గ్రంధాలయము 2006 సెప్టెంబరు 17న ఉత్సవాలను నిర్వహించారు. ఇదే విధంగా మచిలీపట్నం గ్రంధాలయం వికాస్ సమితి, విశాఖపట్నం పౌర గ్రంధాలయం, విజయవాడ బుక్ ఫెస్టివల్ లో కూడా పాతూరి శత జయంతి ఉత్సవాలను జరుపుకున్నారు. కర్నూలు, అనంతపూర్, మెదక్, కరీంనగర్, నల్గొండ జిల్లా కేంద్ర గ్రంధాలయాలు; పలు జిల్లాలలో గ్రంధాలయాలు; ఏ.ఎన్.ఆర్ కళాశాల (గుడివాడ), డి.ఎన్.ఆర్ కళాశాల (చిలకలూరిపేట), సి.ఆర్.రెడ్డి పిజి కళాశాల (ఏలూరు), కె.వి.ఆర్ కళాశాల (నందిగామ) వంటి పలు కళాశాల గ్రంధాలయాలు తమతమ ప్రాంగణాలలో ఈ పాతూరి శత జయంతి ఉత్సవాలను జరుపుకున్నారు.
ఆంధ్రప్రదేశ్ గ్రంధాలయ సంఘం వారు పాతూరి నాగభుషణం శత జయంతి ఉత్సవాల ముగింపు వేడుకలను తమ "రిఓరిఎంటేషన్ ఆఫ్ లైబ్రరీ సర్వీసెస్ ఇన్ ఇండియా" అను జాతీయ సదస్సులో 2007 ఆగస్టు 18-20 తేదీల మధ్య విజయవాడలో నిర్వహించారు.
ముగింపు
పాతూరి నాగభుషణం కేన్సర్ వ్యాధితో చాలా జబ్బు పడినప్పటికీ, చికిత్స తీసుకుంటూ కూడా తమ రచనలు, సంఘ కార్యక్రమాలను విడువలేదు. తమ 80వ పడిలో 1987 జూలై 24న సంఘ కార్యవర్గ సభ్యులు, కుటుంబ సభ్యులు సమక్షం లోనే విజయవాడ, సర్వోత్తమ భవన ప్రాంగణం లోనే కన్ను మూసారు. తమ జీవితాన్ని అంకితం చేసిన గ్రంధాలయోద్యమం, సర్వోత్తమ గ్రంధాలయం, గ్రంధాలయ శిక్షణాలయం, గ్రంధాలయ సర్వస్వం మాసపత్రికల కొనసాగింపు గురించే చివరి వరకూ ఆందోళన పడేవారు. పాతూరి నిబద్ధత వారి ఈ క్రింది మాటలలోనే అవగతమవుతుంది - "నాకు వేరు కోరిక ఏమీలేదు. మళ్ళీ జన్మ అంటూ ఉంటే ఇక్కడే పుట్టి, ఈ గ్రంధాలయ సంఘానికి ఇలాగే సేవ చేయాలని ఆశిస్తున్నాను".
పాతూరి నాగభుషణం మార్గదర్శకత్వంలో అభివృద్ధి చెందిన ఆంధ్రప్రదేశ్ గ్రంధాలయ సంఘం 2014వ సంవత్సరానికి వంద సంవత్సరాలు పూర్తిచేసుకుని పాతూరి అందించిన వారసత్వాన్ని, విలువలని కొనసాగిస్తూ తమ కార్యక్రమాలను విస్తరించుకుంటోంది.
ఇంటర్వ్యూ
thumb|ఉద్యోగం కోసం జరుగుతున్న ఇంటర్వ్యూ ఇంటర్వ్యూ అనగా ప్రశ్న సమాధానాల ద్వారా సమాచారాన్ని సేకరించటం. ఇలా సేకరించిన సమాచారాన్ని రకరకాలుగా వాడుకోవచ్చు. పత్రికలు, దృశ్య, శ్రవణ మాధ్యమాల ద్వారా ప్రజలకి తెలియచేయడం, విద్య, ఉపాధి అవకాశాలకి అర్హతని నిర్ణయించడం లాంటివి వీటిలో ముఖ్యమైనవి. ఇంటర్వ్యూ ద్వారా అభ్యర్థుల వ్యక్తిత్వాన్ని మదింపు చేస్తారు. అంటే పరిశీలనా శక్తిని, తెలివితేటలను, లౌక్యాన్ని, వాస్తవ దృష్టిని, నిర్ణయనిష్పాక్షితను, నేర్చుకోవాలనే ప్రేరణా శక్తిని, జట్టులో పని చేసే సమర్ధత, అలోచనా శక్తి, ముక్కుసూటి తనం, గోప్యత, నీతి నిజాయితీ, సమయపాలన, క్రమశిక్షణ లాంటి మనిషి నడవడికకి సంబందించిన వివిధ లక్షణాలని అంచనా వేయడం. మిగతా వ్యాసంలో విద్య, ఉపాధి అవకాశాల ఇంటర్వ్యూలో విజయం కోసం అభ్యర్థులు తయారవటానికి సూచనలు పరీశీలిద్దాం.
భౌతిక తయారి
భౌతిక తయారి అనగా అభ్యర్థి దుస్తులు, అలవాట్లు, నడవడిక, సభ్యత లాంటివి. ఒక వ్యక్తిని చూసినపుడు, అ వ్యక్తి ఎలాంటి వాడో, మనం అనాలోచితంగా అభిప్రాయం ఏర్పడుతుంది. దీనికి ఆ వ్యక్తి రూపు రేఖలు, దుస్తులు, నడవడిక ప్రధాన పాత్ర పోషిస్తాయి. పురుషులు, స్త్రీలు హూందాతనంగా వుండే దుస్తులు ధరించాలి. అనగా పురుషులు పాంటు, షర్ట్, స్త్రీలు చీర,జాకెట్ లేక పంజాబీ డ్రస్సు వాడితే బాగుంటుంది. విద్యార్థులు కళాశాలలో సాధారణంగా వాడే టీ షర్టులు, స్కర్ట్లు వాటిని ఇంటర్వ్యూలకి వాడకూడదు. పాదరక్షలు విషయంలో బూట్లు, జోళ్లు వాడాలి. సూట్లు, టై వాడవచ్చు. ఇస్త్రీ చేసిన దుస్తులు వాడాలి. ఎబ్బెట్టుగా వుండే వ్యక్తిగత చర్యలను వదిలేయాలి. కొందరు మాట మాటకు మెడతిప్పటం, చేతులు తిప్పటం, భుజాలు ఎగరవేయటం,ఊరికే నవ్వటం చేస్తుంటారు. సన్నిహితులైన స్నేహితుల ద్వారా వాటిని తెలుసుకొని, వాటిని వదిలి వేయడానికి ప్రయత్నించాలి. నడక హూందాగా వుండేటట్లు చూసుకోవాలి. సున్నితమైన నడక సాధారణంగా వ్యక్తి ఆత్మవిశ్వాసంతో కనిపిస్తుంది. శరీర వాసనలు నియంత్రణలో వుంచటానికి మామూలుగా పౌడరు అవసరమైతే సుగంధాలు వాడాలి. తల దువ్వుకోవడం, గోళ్లు పెరిగినపుడు కత్తిరించుకోవడం చేయాలి. అతి ఎక్కువగా మేకప్ చేయకూడదు.eat only difest food beforre interview.
మానసిక తయారి
ఆత్మ స్థైర్యాన్ని పెంపొందించుకోవటమే మానసిక తయారి. రాత పరీక్ష వచ్చిన మార్కులని బట్టి న్యూనతా భావంగాని, అహంభావంగాని వుండకూడదు. సులభమైన ప్రశ్నలకు సంతోషంగా సమాధానాలు, కష్టమైన ప్రశ్నలకు దిగాలుగా మొహం పెట్టకూడదు. ప్రశ్న ఏదైనా ఆలోచించి, సమర్థతతో, మంచి భావ వ్యక్తీకరణతో, సృజనాత్మకశక్తితో జవాబులు చెప్పాలి. దీనికోసం మాదిరి ఇంటర్వూలకి హాజరై, లోపాలని తెలుసుకొని, వాటిని తొలగించుకోటానికి ప్రయత్నించాలి.
మేధోపర తయారి
ఇది ఇంటర్వ్యూని బట్టి దానిలో అడగబోయే ప్రశ్నల విషయానికి సంబంధించిన జ్ఞానాన్ని సంపాదించుకోవటం. ప్రజా సేవల ఇంటర్వ్యూలలో సాధారణ జ్ఞానానికి సంబంధించిన ప్రశ్నలుంటాయి. దీనికి స్వగ్రామం, స్వంతం జిల్లా, స్వంత రాష్ట్రం, దేశం గురించి తెలుసుకోవాలి. ప్రస్తుత వార్తలలోని విషయాలగురించి అవగాహన పెంచుకోటానికి దిన పత్రికలు, వార పత్రికలు, దృశ్య శ్రవణ మాధ్యమాల్లో చర్చలు వినియోగించుకోవాలి. వీటిలోని ముఖ్యాంశాలను పుస్తకంలో రాసుకుంటే పునఃశ్ఛరణ చేసుకోటానికి సౌలభ్యంగా వుంటుంది.
అభ్యర్థనలో రాసిన సమాచారాన్ని బట్టి ఏ ప్రశ్నలు రావచ్చో ఊహించి సమాధానాలు రాసుకుంటే, ఇంటర్వ్యూలో ఆత్మస్థైర్యంతో గెలుపు సాధించవచ్చు.
మూలాలు
వర్గం: విషయ వ్యక్తీకరణ ప్రక్రియలు
తీటాహీలింగ్
తీటాహీలింగ్ (ThetaHealing) 1994 లో Vianna Stibal (వియన్నా స్టిబాల్) చే సృష్టించబడిన స్వయం సహాయక పద్ధతి,  ఇది ఆరోగ్యం, సంపద లేదా ప్రేమలో తమ లక్ష్యాలను చేరుకోకుండా అడ్డుకునే ఉపచేతనంలోని నమ్మకాలను పరిమితం చేయడంలో ప్రజలకు సహాయపడటానికి రూపొందించబడింది.
అప్లికేషన్
ThetaHealing (థేటాహీలింగ్)ను క్లయింట్ మరియు theta ప్రాక్టీషనర్ ప్రత్యక్షంగా ఒకరికొకరు ఎదురెదురుగా కూర్చుని లేదా ఫోన్‌లో 'నమ్మకమైన పని' అని పిలవబడే వైయక్తిక సెషన్ల రూపంలో అప్లై చేస్తారు. దీనిని రోజువారీ స్వీయ-ధ్యానం మరియు ఆత్మపరిశీలన సాధనంగా కూడా ఉపయోగించవచ్చు.
దీని ఆలోచన ఏంటంటే, పాల్గొనేవారు అంతరంగం, జన్యుపరమైన, చరిత్ర మరియు ఆత్మ స్థాయిలలోని ఉపచేతనంలో ఉండగలిగే 'నమ్మకాలు' అని పిలవబడే వాటిని కనుగొని మార్చుకోవచ్చు.
సాధారణ ఆరోగ్యం మరియు శ్రేయస్సును మెరుగు పరచడమే దీని లక్ష్యం, Vianna (వియన్నా) చెప్పినట్టుగా, 'నమ్మకమైన పని, ప్రతికూల ఆలోచనా విధానాలను తొలగించి వాటి స్థానంలో సానుకూల మరియు ప్రయోజనకరమైన వాటితో భర్తీ చేసే సామర్థ్యాన్ని కలిగి ఉండే శక్తిని మనకు ఇస్తుంది.'
తత్వం
Vianna Stibal (వియన్నా స్టిబాల్) ప్రకారం, ThetaHealing (థేటాహీలింగ్) యొక్క తత్వం' సెవన్ ప్లేన్స్ ఆఫ్ ఎగ్జిస్టెన్స్' చుట్టూ కేంద్రీకృతమై ఉంటుంది, ఇది 'మొత్తం సెవెన్త్ ప్లేన్ యొక్క సృష్టికర్త' ప్రాముఖ్యతను చూపే ఫ్రేమ్‌వర్కును ఇస్తుంది, అలాగే 'పరిపూర్ణ ప్రేమ మరియు మేధస్సుకు స్థానం'గా వర్ణించబడింది.
ఈ సెవన్ ప్లేన్స్ ఆఫ్ ఎగ్జిస్టెన్స్ అనేది శారీరక మరియు ఆధ్యాత్మిక ప్రపంచాన్ని అణువులు మరియు రేణువుల కదలికకు సంబంధించినవిగా, ఈ సెవెన్త్ ప్లేన్ ప్రతిదాన్నీ సృష్టించే జీవశక్తిగా ఉంటుందని వివరిస్తుంది.
ఫటా మార్గానా (1971 సినిమా)
ఫటా మార్గానా వెర్నర్ హోర్జోగ్ దర్శకత్వంలో 1971, ఏప్రిల్ 19న జర్మన్ సినిమా. 1968, 69లలో చిత్రీకరించిన ఈ చిత్రంలో మయాన్ మిథ్ ని బేస్ చేసుకుని సృష్టి ఎలా జరిగింది అనే విషయాన్ని వివరిస్తూ దాదాపు పదహేడు రకాల ఆఫ్రికా నేలని చూపిస్తూ దేవుడు మనుషులను ఎందుకు చేసాడనేది వివరించబడింది.
తీటాహీలింగ్
తత్వం
దీంతో పాటు, దీని భావనలు అత్యధిక మతపరమైన భావనలతో సమైఖ్యం కాగలవు
ఫటా మార్గానా (1971 సినిమా)
కథా నేపథ్యం
ఫటా మార్గానా ఒక డాక్యుమెంటరీ దృశ్య కావ్యం. సృష్టి, స్వర్గం, స్వర్ణయుగం అనే భాగాలుగా డాక్యుమెంటరీని విడగొట్టి మానవ పరిణామక్రమం గురించి వారి పరివర్తన నాగరికత గురించి, స్వర్ణయుగంలో చావు భయంతో మనిషి కోల్పోయే సంతోషం చెప్పడం జరిగింది.
తీటాహీలింగ్
విమర్శ
ThetaHealing (థేటాహీలింగ్) యొక్క తత్వం దాని నిగూఢమైన మరియు విశ్వాస-ఆధారిత స్వభావం కారణంగా విమర్శించబడింది.
ఫటా మార్గానా (1971 సినిమా)
ఇతర లంకెలు
వర్గం:జర్మన్ చలనచిత్రాలు వర్గం:జర్మన్ భాష వర్గం:1971 సినిమాలు
పి.శశిధర్ రెడ్డి
పట్టోళ్ళ శశిధర్ రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన 2004లో మెదక్ నియోజకవర్గం నుండి ఎమ్మెల్యేగా గెలిచాడు.
మూలాలు
వర్గం:ఆంధ్రప్రదేశ్ శాసన సభ్యులు (2004)
ఇళ్ల వెంకటేశ్వరరావు
ఇళ్ల వెంకటేశ్వరరావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం తూర్పు గోదావరి -పశ్చిమ గోదావరి జిల్లాల పట్టభద్రుల నియోజకవర్గం నుండి ఎమ్మెల్సీగా ప్రాతినిధ్యం వహిస్తున్నాడు.
రాజకీయ జీవితం
ఐ.వి. రావు మార్చి 2019లో ఆంధ్రప్రదేశ్ శాసనమండలికి జరిగిన ఎన్నికల్లో తూర్పు గోదావరి -పశ్చిమ గోదావరి జిల్లాల పట్టభద్రుల నియోజకవర్గం పీడీఎఫ్‌ అభ్యర్థిగా పోటీ చేసి తొలి ప్రాధాన్యత ఓట్లతోనే గెలిచాడు. ఈ ఎన్నికల్లో 46 మంది అభ్యర్థులు పోటీలో ఉండగా ఆయన తన సమీప ప్రత్యర్థి నల్లమిల్లి శేషారెడ్డిపై 60,069 ఓట్ల మెజారిటీతో గెలిచి తొలిసారి ఎమ్మెల్సీగా శాసనమండలికి ఎన్నికయ్యాడు. ఈ నియోజకవర్గంలో మొత్తం 2,93,794 ఓట్లు నమోదు కాగా 1,92,024 మంది పట్టభద్రులు తమ ఓటు హక్కును వినియోగించుకున్నారు. చెల్లని ఓట్లు 13,852 కాగా, మిగిలిన 1,78,172 ఓట్లలో పీడీఎఫ్‌ అభ్యర్థి ఇళ్ల వెంకటేశ్వరరావుకు 98,193 ఓట్లు వచ్చాయి. మాజీ ఎమ్మెల్యే నల్లమిల్లి శేషారెడ్డి 38,124 ఓట్లు దక్కించుకున్నారు. ఆయన 60,069 ఓట్ల మెజారిటీతో ఎమ్మెల్సీగా ఎన్నికయ్యాడు.
మూలాలు
వర్గం:1961 జననాలు వర్గం:ఆంధ్రప్రదేశ్ శాసనమండలి సభ్యులు
అఖిల భారత ఎన్ఆర్ కాంగ్రెస్ (ఏఐఎన్ఆర్‌సీ)
అఖిల భారత ఎన్ఆర్ కాంగ్రెస్ (సంక్షిప్తంగా ఏఐఎన్ఆర్‌సీ, ఆంగ్లం: AINRC) భారతదేశానికి చెందిన ఒక రాజకీయ పార్టీ. ప్రస్తుత పుదుచ్చేరి ముఖ్యమంత్రి అయిన ఎన్ రంగస్వామి 2011 ఫిబ్రవరి 7 న ఈ పార్టీని స్థాపించాడు. 2011 లో, ఇది AIADMK తో ఒక కూటమిని ఏర్పాటు చేసి పుదుచ్చేరి అసెంబ్లీ అధికార భాద్యతలు చేపట్టింది. ప్రస్తుత శాసనసభలో దీనికి 14 మంది సభ్యులు ఉన్నారు. ఈ పార్టీ అభ్యర్థి రాధాకృష్ణన్ 2014 పార్లమెంటు ఎన్నికల్లో విజయం సాధించాడు.
బయటి లింకులు
http://allindianrcongress.com/organization.htm
వర్గం:రాజకీయ పార్టీలు
జాతీయ గ్రామీణ ఆరోగ్య మిషన్
thumb|జాతీయ ఆరోగ్య మిషన్ కార్యలయం, బోఫాల్ జాతీయ గ్రామీణ ఆరోగ్య మిషన్ (National Rural Health Mission) అనేది భారతదేశం మొత్తానికి ముఖ్యంగా బలహీనమైన ఆరోగ్య సూచికలున్న, మౌలిక సదుపాయాలు తక్కువగా ఉన్న 18 రాష్ట్రాల్లో గ్రామీణ ప్రాంత ప్రజలకు సమర్ధవంతమైన ఆరోగ్య రక్షణనివ్వడానికి ఉద్దేశించింది.ఈ పథకాన్ని 2005, ఏపిల్ 12వ తేదీన ఆనాటి కేంద్ర ఆరోగ్యశాఖ మంత్రి అన్బుమణి రామదాస్ ఆధ్వర్యంలో ప్రధానమంత్రి మన్మోహన్ సింగ్ ప్రారంభించాడు. ఈ పధకంలో ప్రత్యేక దృష్టి కేంద్రీకరించే రాష్ట్రాలు: అరుణాచల్ ప్రదేశ్, అస్సాం, బీహార్, ఛత్తీస్ గడ్, హిమాచల్ ప్రదేశ్, జార్ఖండ్, జమ్మూ కాశ్మీర్, మణిపూర్, మేఘాలయ, మధ్య ప్రదేశ్, మిజోరం, నాగాలాండ్, ఒడిషా, రాజస్థాన్, సిక్కిం, త్రిపుర, ఉత్తరాంచల్, ఉత్తర్ ప్రదేశ్.
బయటి లింకులు
వర్గం:జాతీయ పధకాలు
కృష్ణ (2008 సినిమా)
కృష్ణ, 2008 జనవరిలో విడుదలైన ఒక తెలుగు సినిమా. ఆ సంవత్సరం సంక్రాంతి సందర్భంగా విడుదలైన సినిమాలలో ఇది బాగా విజయవంతమైనదిగా పేరు పొందింది. రవితేజ సినిమా రంగంలో ముఖ్యనాయకునిగా నిలద్రొక్కుకోవడానికి ఈ సినిమా దోహదం చేసింది. అంతకుముందు రాయలసీమ ఫ్యాక్షనిజం నేపథ్యంలో అనేక సినిమాలు రాగా ఇది హైదరాబాదు, విజయవాడ గ్యాంగుల నేపథ్యంలో చిత్రీకరింపబడింది.
కథ
left|thumb|250px|"కృష్ణ" సినిమా ఆడుతున్న హాలువద్ద కోలాహలం కృష్ణ (రవితేజ) అనే సాఫ్ట్‌వేర్ ఇంజినీర్ యువకుడు తన మిత్రునికోసం తన ఉద్యోగం వదులుకొని నిరుద్యోగిగా ఉంటాడు. సంధ్య (త్రిష) అనే అమ్మాయి హైదరాబాదునుండి తన బాబాయి బాబీ (బ్రహ్మానందం) ఇంటికి వస్తుంది. ఆమెను ఇష్టపడిన కృష్ణ తన అన్న (చంద్రమోహన్), వదిన (సుధ)లతో సహా వారింట్లో అద్దెకు దిగుతాడు. కృష్ణ, సంధ్యల మధ్య కీచులాటలతో మొదలైన వ్యవహారం చివరికి ప్రేమకు దారి తీస్తుంది.
తరువాత సంధ్య హైదరాబాదులో తన అన్న (సాయాజీ షిండే) ఇంటికి తిరిగి వస్తుంది. పాత విషయాల కారణంగా కౄరుడైన జగ్గా (ముకుల్ దేవ్) సంధ్యను పెళ్ళి చేసుకోవాలని వెంటాడుతుంటాడు. అందుకు అతని బాబాయ్ (జయప్రకాష్) సాయం చేస్తుంటాడు. ఈ విలన్ల బారినుండి సంధ్యను రక్షించడం, విలన్ల ఆట కట్టించడం, చివరకు కృష్ణ, సంధ్యలు పెళ్ళి చేసుకోవడం ఈ సినిమా కథాంశాలు.
బయటి లంకెలు
వర్గం:బ్రహ్మానందం నటించిన సినిమాలు వర్గం:చంద్రమోహన్ నటించిన సినిమాలు వర్గం:సుధ నటించిన సినిమాలు
అలియాబాదు రత్నాలయం
షామీర్‌పేట్‌ మండలం అలియాబాద్ రోడ్ కూడలి దగ్గర రాజీవ్ రహదారికి ఆనుకుని ఉన్న రత్నాలయంలో శ్రీదేవి, భూదేవి సమేత వెంకటేశ్వరస్వామి దేవాలయం బహుచక్కని ఆలయం. ఇక్కడ గల ఆర్యవైశ్య వృద్ధశరణాలయం అహ్లాదకర వాతావరణంలో దాదాపు 30 మందికి ఆశ్రయం కల్పిస్తుంది. చాలా మంది పిల్లల పుట్టినరోజును ఇక్కడ జరుపుకుంటారు.
ఈ దేవాలయాన్ని వికీమాపియాలో దర్శించండి.
దగ్గరలోని దర్శనీయ స్థలాలు
వర్గల్ సరస్వతీ ఆలయం
బయటి లింకులు
వర్గం:దేవాలయాలు వర్గం:రంగారెడ్డి జిల్లా దర్శనీయ స్థలాలు వర్గం:రంగారెడ్డి జిల్లా దేవాలయాలు
హిప్ హాప్ సంగీతం
హిప్ హాప్ సంగీతం లేదా సంక్షిప్తంగా హిప్ హాప్ లేదా ర్యాప్ సంగీతం  అమెరికాలో నివసించే ఆఫ్రికన్ అమెరికన్లు అభివృద్ధి చేసిన ఒక సంగీత శైలి. ఇది 1970 వ దశకం నుంచి ప్రాచుర్యంలోకి వచ్చింది. ఇందులో లయబద్ధంగా వచ్చే సంగీతం, ప్రాసతో కూడిన గాత్ర సంగీతం కలగలిసి ఉంటాయి. హిప్ హాప్ సంస్కృతిలో ఇది ఒక భాగం.
హిప్ హాప్ అనేది ఒక సంస్కృతిగా, ఒక సంగీత శైలిగా 1970 వ దశకంలో ప్రారంభమైంది. న్యూయార్క్ సమీపంలోని బ్రాంక్స్ అనే ప్రాంతంలో నివసించే ఆఫ్రికన్ అమెరికన్ యువకులు బృందాలుగా చేరి పార్టీలు జరుపుకునే సమయంలో ఇది రూపుదిద్దుకుంది. అయితే 1979 వరకూ ఇది రేడియో కోసం గానీ, టీవీల కోసం గానీ ఎవరూ రికార్డు చేయలేదు. ఇందుకు కారణం వారి పేదరికం, ఈ సంగీతాన్ని ఇతర జాతులవారిని పెద్దగా మెప్పించకపోవడం.
మూలాలు
వర్గం:సంగీతం
నల్లమోతు శ్రీధర్
నల్లమోతు శ్రీధర్  'కంప్యూటర్ ఎరా' తెలుగు పత్రికా సంపాదకుడు, సాంకేతిక గురు, వ్యక్తిత్వ వికాస నిపుణుడు.
వ్యక్తిగత జీవితం
శ్రీధర్ యుక్త వయసులో చదువు పూర్తిచేయకుండా ఆపేసి, మత్తుపదార్థాలు, డ్రగ్స్ వంటి దురలవాట్లకు బానిసయ్యాడు. ఈ పనుల వల్ల సొంతూరులో ముఖం చెల్లక ఊరికి దూరంగా ఉండేవాడు. ఆ సమయంలోనే శ్రీధర్ అమ్మమ్మ మరణించిన విషయం తెలిసింది. ఊరికి తిరిగివెళ్తే తన వ్యసనాల కారణంగా ఊరివారు చులకనగా చూస్తారని భయపడి ఊరికి వెళ్ళలేదు. ఆ సంఘటన అతనిపై తీవ్ర ప్రభావం చూపింది, వ్యసనాలను వదులుకుని క్రమశిక్షణతో జీవించడం ప్రారంభించాడు. నల్లమోతు శ్రీధర్ 2005లో విపరీతమైన డిప్రెషన్ కి గురి అయ్యారు.ఒక సైకాలజిస్టుకు కలిసి తన ద్వారా కౌన్సెలింగ్ తీసుకున్నారు.ఇప్పుడు అయితే ఆయనతోనే కలిసి స్టేజ్ షేర్ చేసుకుని మోటివేషన్ స్పీచ్ కూడా ఇస్తున్నారు.
వృత్తి
నల్లమోతు శ్రీధర్ మొదట కర్నూలులో అకౌంటెంట్‌గా వృత్తి జీవితం ప్రారంభించాడు. తర్వాత చెన్నై నుండి వెలువడుతూ ఉన్న "క్రేజీ వరల్డ్" మాసపత్రికకు ఎగ్జిక్యూటివ్ సంపాదకుని హోదాలో చేరాడు. 1996 నవంబరులో క్రేజీ వరల్డ్ మాసపత్రికలో పనిచేస్తూనే అనుబంధ పత్రికగా "కంప్యూటర్ వరల్డ్" పేరుతో కంప్యూటర్ సంబంధిత అనుబంధ పత్రికను ప్రవేశపెట్టడం ద్వారా మొట్టమొదటిసారిగా కంప్యూటర్ సాహిత్యాన్ని తెలుగులో ప్రారంభించారు.సూపర్ హిట్ సినిమా పత్రిక నిర్వహించబడుతున్న సంస్థ నుండి ఈ క్రేజీ వరల్డ్ పత్రిక వెలువడుతూ ఉండేది. ఆ తర్వాత ఆగస్టు 1998 నుండి "కంప్యూటర్ విజ్ఞానం" అనే మరో కంప్యూటర్ సంబంధిత పత్రిక ప్రచురించబడుతూ వచ్చింది. 2001వ సంవత్సరం నుండి విజేత కాంపిటీషన్స్ ప్రచురణా సంస్థ నుండి వెలువడుతూ ఉన్న "కంప్యూటర్ ఎరా" తెలుగు మాసపత్రికకు ఎగ్జిక్యూటివ్ ఎడిటర్ గా కొనసాగుతున్నాడు. 2009 నుంచి టీవీ షోల ద్వారా తెలుగు ప్రేక్షకులకు టెక్నాలజీ వార్తలు చెప్పడం ప్రారంభించాడు. పోలీస్ అధికారులకు అప్పాలో కంప్యూటర్ టెక్నాలజీ బోధిస్తున్నాడు. వ్యక్తిత్వ వికాసం, టెక్నాలజీ ప్రభావం, ఆన్‌లైన్ భద్రత, సంబంధిత అంశాల గురించి పలు పత్రిక కార్యక్రమాలు, టీవీ షోలు, సోషల్ మీడియా వంటి వాటి ద్వారా ప్రజలకు అవగాహన కల్పిస్తున్నాడు.
పోలీస్ అకాడమీలో ఫ్యాకల్టీ
పోలీస్ అకాడమీలో ఫ్యాకల్టీ అప్పా లో ఎస్సై, సీఐలకు కంప్యూటర్ పాఠాలు చెబుతూ సైబర్ క్రైం పై శ్రీధర్ రియల్ టైం సొల్యూషన్ అందిస్తున్నారు. ఇటీవల పెరిగిపోయిన సోషల్ సైట్ల వల్ల సైబర్ క్రైం పెరగడంతో దాన్ని సరైన పద్దతిలో పరిష్కారం చూపిస్తున్నారు.
ఫిజిక్స్ (ఆరిస్టాటిల్)
ఫిజిక్స్ ( గ్రీకు : Φυσικὴ ἀκρόασις Phusike akroasis; లాటిన్ : పిజికా, లేదా నాచురలేస్ Auscultationes, బహుశా అర్థం " ప్రకృతి ఉపన్యాసాలు ") ఒక పేరు టెక్స్ట్, ప్రాచీన గ్రీకులో రాశారు జీవించి మాన్యుస్క్రిప్ట్ యొక్క సమాహారం సేకరించిన ఉంది కార్పస్ Aristotelicum, ఆపాదించబడిన 4 వ శతాబ్దపు BC తత్వవేత్త, ఉపాధ్యాయుడు, మాసియస్ పాలకుల గురువు అరిస్టాటిల్. అరిస్టాటిల్ స్థాపించిన ఏథెనియన్ పాఠశాల యొక్క ప్రత్యేక విద్యా పద్ధతుల కారణంగా, లిస్సమ్ దాని గొప్ప విజయం, తన మరణం తరువాత దాని గ్రంధాలయం యొక్క వైకల్పిక, పునరావిష్కరణ చుట్టూ ఉన్న ప్రమాదవశాత్తు పరిస్థితులలో, ఒక సందేహం లేకుండా కొన్ని గ్రంధాలయంకార్పస్కు వస్తాయి, కొంతమంది ప్రధానంగా లేదా పూర్తిగా అరిస్టాటిల్ కు ఆపాదించబడాలి, కానీ ఇది ఖచ్చితంగా పనిచేయడానికి ఖచ్చితంగా చెప్పలేము. పరిస్థితులచే మినహాయించబడిన రెండు సమాధానాలు "అందరూ", "ఏదీ కాదు".
స్టాండర్డ్ ఎపిస్టమలాజికల్ పద్దతి మొత్తం కార్పస్ను తాత్కాలికంగా నిజమైనదిగా అంగీకరించడం; అంటే, గ్రంధాలయంలో ఒకటి లేదా అంతకంటే ఎక్కువ అసలైన చేతి ప్రతి   నుండి చేతి ప్రతి   కాపీ చేయడం ద్వారా బదిలీ చేయబడుతుంది. ఒక పని అరిస్టాటిల్ యొక్క పని కాదని ఒక సాక్ష్యానికి తెలుసుకున్నట్లు లేదా కనుగొన్న వెంటనే, అది దాటింది, కానీ జాబితాలో మిగిలిపోయింది. ఇటువంటి దాటిన దాని రచయిత అరిస్టాటిల్ ప్రభావితం కాలేదని కాదు, లేదా అతనికి ఎదుట అరిస్టాటిల్ యొక్క పని లేదని అర్థం కాదు.
అరిస్టాటిల్ ఉద్దేశ్యం లో భౌతికశాస్త్రం
భౌతిక సిద్ధాంతాల కంటే (ఆధునిక భావంలో) కాకుండా, విశ్వం యొక్క ప్రత్యేక విషయాల యొక్క పరిశోధనలు కాకుండా, జీవన, జీవన-రహిత, సహజ లేదా కదిలే విషయాల యొక్క అత్యంత సాధారణ (తాత్విక) సూత్రాలను పరిష్కరించే గ్రంథాల్లో లేదా పాఠాల సేకరణ. మార్పు యొక్క ప్రధాన ఉద్దేశ్యం ఏమిటంటే, మార్పు లేదా ఉద్యమం లేదా కదలిక (κίνησις కినిసీస్ ) యొక్క ప్రత్యేక సూత్రాలు, కారణాలు (ప్రత్యేకంగా జీవన విషయాలు, ముఖ్యంగా కాస్మోస్ ). అరిస్టాటిల్ యొక్క రచనల సంప్రదాయమైన ఆన్డ్రోనిసెయన్ ఆర్డరింగ్లో, ఇది పురాతన, పురాతన భౌతిక, జీవసంబంధ, జీవసంబంధమైన గ్రంథాల యొక్క పునాదిగా ఉంది, దీని పురాతన గ్రీకు శీర్షిక τὰ φυσικά అంటే "ప్రకృతిపై [రచనలు] "లేదా" సహజ తత్వశాస్త్రం ".
ఫిజిక్స్ ఎనిమిది పుస్తకాలతో కూడి ఉంటుంది, ఇవి అధ్యాయాలుగా విభజించబడ్డాయి. ఈ వ్యవస్థ పురాతన మూలం, ఇప్పుడు అస్పష్టంగా ఉంది. ఆధునిక భాషల్లో, పురాతన గ్రీక్ రాజధాని అక్షరాల (గ్రీకులు అక్షరాలతో సంఖ్యలు సూచించబడ్డాయి, ఉదాహరణకు ఉదా 1). అధ్యాయాలు అరబిక్ సంఖ్యలు ద్వారా గుర్తించబడ్డాయి, కానీ ఆంగ్ల పదం "అధ్యాయం" ఉపయోగం ఖచ్చితంగా సంప్రదాయ ఉంది. పురాతన "అధ్యాయాలు" (తలసరి) సాధారణంగా చాలా చిన్నవి, తరచుగా ఒక పేజీ కంటే తక్కువ. అదనంగా, బెక్కర్ సంఖ్యలు అరిస్టాటిల్ రచనల యొక్క ప్రషియన్ అకాడమీ ఆఫ్ సైన్సెస్ ఎడిషన్లో ఉపయోగించే పేజ్, కాలమ్ (a లేదా b) ను బెకెర్ చేత ప్రేరేపించబడి, నిర్వహించబడతాయి. ఇవి 1831 2 వ ప్రతిలో స్పష్టంగా ఉన్నాయి. బెక్కర్ యొక్క లైన్ నంబర్లు ఇవ్వవచ్చు. ఇవి తరచూ ఇవ్వబడతాయి, కానీ అకాడెమీ కి చెందిన ప్రతి కాకపోతే, అవి ఏవైనా లైన్ గణనలు సరిపోతాయి.
పుస్తకం I (Α; 184a-192b)
సిద్ధాంతం, కారణాలు, అంశాలపై ఆధారపడి ఉన్న అరిస్టాటిల్ యొక్క స్వభావం గురించి నేను పుస్తకం 1 ను పరిచయం చేస్తున్నాను. తన ప్రత్యేక అభిప్రాయాలను అందించడానికి ముందు, అతను మెలిస్సస్, పార్మేనిడెస్ అందించినటువంటి మునుపటి సిద్ధాంతాలను నిమగ్నమై ఉంటాడు. అరిస్టాటిల్ స్వంత అభిప్రాయం Ch లో వస్తుంది. ఇక్కడ అతను మూడు నియమాలను గుర్తిస్తాడు: పదార్ధాలు, వ్యతిరేకత, ప్రశస్తి.
3, 4 అధ్యాయాలు అరిస్టాటిల్ రచనలన్నిటిలో అత్యంత కష్టతరమైనవిగా ఉన్నాయి, పార్మేనిడెస్, మెలిస్సస్, అనాక్స్గోరాస్ల యొక్క ఆలోచన యొక్క నిగూఢమైన ప్రతిఫలాలను కలిగి ఉంటాయి.
5 వ అధ్యాయంలో, అతను తన పూర్వీకుల సమీక్షను కొనసాగించాడు, ప్రత్యేకించి ఎన్ని మొదటి సూత్రాలు ఉన్నాయి. చాప్టర్ 6 సూత్రాల సంఖ్యను ఇద్దరు లేదా ముగ్గురు కుదించారు. : అతను అధ్యాయం 7, అతను మొదటి విషయం (గ్రీకు పదం పరిచయం పేరు లో విషయం తన సొంత ఖాతా అందిస్తుంది hyle ప్రాథమిక సారాంశం (ousia) కేటాయించడానికి. అతను అధ్యాయము 9 లో విషయాన్ని నిర్వచిస్తాడు: "పదార్థం యొక్క నా నిర్వచనం ఈ అంశంగా ఉంటుంది-ప్రతి విషయం యొక్క ప్రాధమిక ఆధారము, దాని నుండి అర్హత లేనిది, ఫలితంగా ఇది కొనసాగుతుంది."
అయితే అరిస్టాటిల్ ఆలోచనలో మేధో వాస్తవిక వాస్తవికతతో నిర్వచించబడింది; ఉదాహరణకు, గుర్రం గడ్డిని తింటుంది: గుర్రం గడ్డిని దానిలోనే మారుస్తుంది; అటువంటి గడ్డి గుర్రం లో కొనసాగుతుంది, కానీ అది కొన్ని కారక –  దాని విషయం  –  లేదు. పదార్థం ప్రత్యేకంగా వర్ణించబడలేదు, అయితే నాణ్యత లేదా పరిమాణంలో కాకుండా వేటిని కలిగి ఉంటుంది, వీటిలో ఏదో అంచనా వేయవచ్చు. ఈ అవగాహనలో మేధావి స్వతంత్రంగా (అనగా ఒక పదార్థంగా ) ఉనికిలో లేదు, కానీ అంతర్గతంగా ఉంటుంది (అనగా "సూత్రం" గా), రూపంతో ఇది మార్పు చెందుతుంది. మేటర్, రూపం అనలాగ్ పదాలు.
బుక్ II "స్వభావం" ( ఫిజిస్ ) "ఒక మూలానికి లేదా కారణం తరలించబడటానికి, విశ్రాంతిగా ఉండటంలో ప్రధానంగా ఉంటుంది" (1.192b21) గా గుర్తిస్తుంది. అందువలన, ఆ సంస్థలు సహజంగా ఉంటాయి, ఇవి ఎత్తుగడలను ప్రారంభించగల సామర్థ్యం కలిగి ఉంటాయి, ఉదా. పెరుగుతున్న, లక్షణాలను సంపాదించటం, తమను తాము స్థానభ్రంశం చేయడం, చివరకు జన్మించడం, మరణించడం వంటివి. అరిస్టాటిల్ కృత్రిమ తో సహజ విషయాలు విరుద్ధంగా: కృత్రిమ విషయాలు కూడా తరలించవచ్చు, కానీ వారు వారు ఏమిటో ప్రకారం, వారు తయారు ఏమి ప్రకారం తరలించడానికి. ఉదాహరణకు, ఒక చెక్క మంచం ఖననం చేయబడి ఏదో ఒక చెట్టుగా మొలకెత్తినట్లయితే, అది ఏది కాదు అనే దాని ప్రకారం ఉంటుంది. అరిస్టాటిల్ ప్రకృతి యొక్క రెండు ఇంద్రియ భావాలను విరుద్ధంగా కలిగి ఉంటుంది: స్వభావం, స్వభావం, రూపం లేదా నిర్వచనం వంటి స్వభావం.
"స్వభావం" ద్వారా, అరిస్టాటిల్ నిర్దిష్ట విషయాల స్వభావం, "స్వభావం" అని అనువదించవచ్చు. బుక్ II, అయితే, "ప్రకృతి" తన అప్పీల్ కార్యకలాపాలు మూలంగా మరింత సాధారణంగా ఉంది జెనెరా సహజ రకాల ( ద్వితీయ పదార్ధం ). అయితే, కాంట్రా ప్లేటో, అరిస్టాటిల్ నాలుగవ శతాబ్దంలో బాగా అర్థం చేసుకున్న తాత్విక విభ్రాంతిని పరిష్కరించడానికి ప్రయత్నిస్తుంది. యుడోక్సియస్ ప్లానరీ నమూనా తిరుగుతూ ఉన్న నక్షత్రాలకు సరిపోతుంది, కాని భౌగోళిక పదార్ధాల మినహాయింపు పూర్తిగా అవసరమైన యాంత్రిక సూత్రాలపై ఆధారపడి ఉంటుంది (అరిస్టాటిల్ చేత అధ్యాయంలో 9 వ అంశం). జ్ఞానోదయం లో, ఆధునిక విజ్ఞాన శాస్త్రానికి శతాబ్దాల ముందు, అటామిస్ట్ అంతర్బుద్ధికి మంచిది, యాంత్రిక భౌతికవాదానికి నామమాత్రపు విధేయత, న్యూటన్ యొక్క దూరం దూరమైనా, టెలిలాజికల్ వాదాల యొక్క స్థానిక ఆవాసాలను కలిగిఉన్నప్పటికీ జనాదరణ పొందింది: యంత్రాల్లో లేదా కళాఖండాలు ప్రతిదానికి ఏదైనా అంతర్గత సంబంధం లేని ఇతర వారి ఆర్డర్ లేకుండా నుండి విధించింది. అందువలన, ఒక స్పష్టమైన విషయం యొక్క కార్యకలాపాలు మూలం మొత్తం కాదు, కానీ దాని భాగాలు. అరిస్టాటిల్ ఈ విషయాన్ని (, భాగాలు) అవసరమైన కారణాలు అని స్పష్టం చేస్తున్నప్పుడు –  పదార్థం కారణం  –  అతను స్వభావం ప్రధానంగా సారాంశం లేదా అధికారిక కారణం (1.193b6) అని, అనగా, సమాచారం, మొత్తం జాతులు కూడా.
3 వ అధ్యాయంలో, అరిస్టాటిల్ నాలుగు కారణాల (పదార్థ, సమర్థవంతమైన, అధికారిక, చివరి ) సిద్ధాంతాన్ని అందిస్తుంది. మెటీరియల్ కారణం ఏమిటంటే (ఉదాహరణకు, ఇంట్లో వుండేది) ఏదో ఒకదాని గురించి వివరిస్తుంది, అధికారిక కారణం ఏమిటంటే ఆ విషయం (ఇది ఒక గృహాన్ని నిర్మించడానికి ఒక వాస్తుశిల్పి పథకాలు), ఇది సమర్థవంతమైన కారణం మార్పు (ఇంటి భౌతిక భవనం), తుది కారణం మార్పు యొక్క ఉద్దేశించిన ఉద్దేశ్యం (ఇల్లు తుది ఉత్పత్తి, దాని ఆశ్రయం, ఇల్లు వంటివి).
ప్రత్యేక ప్రాముఖ్యత అనేది ఆఖరి కారణం లేదా ప్రయోజనం ( టెలోస్ ). సంకలిత లేదా ప్రత్యామ్నాయ శక్తులు నెట్టడం లేదా లాగడం వంటి నాలుగు కారణాలను ఇది ఊహించడం ఒక సాధారణ తప్పు; వాస్తవానికి, నాలుగు వివరించడానికి అవసరమవుతుంది (7.198a22-25). ఆధునిక శాస్త్రీయ జాతికి కారణంచే మనము సాధారణంగా అర్ధమైనది ఏమిటంటే అరిస్టాటిల్ అనగా సమర్థవంతమైన కారణాల వలన మాత్రమే ఇరుకైన భాగం. "స్వభావం" పనిచేయని, అవకాశం (లేదా అదృష్టం), 4, 5, 6 అధ్యాయాలలో చర్చించబడటంతో అతను ఉద్దేశ్యాన్ని విరుద్ధంగా వ్యక్తపరుస్తాడు. (మానవుల చర్యలలో పనిచేసే అవకాశం tuche, unreasoning ఎజెంట్ ఆటోమేటన్ ఉంది . ) సంభావ్యత అన్ని పంక్తులు ఉద్దేశపూర్వకంగా ఎంపిక కావడంతో లేకుండా సంభావ్యతతో సంభవిస్తే, ఏదో ఒక సమయ 0 ఏర్పడుతు 0 ది.
7 నుండి 9 అధ్యాయాలలో, అరిస్టాటిల్ ప్రకృతి చర్చకు తిరిగి వస్తాడు. ముందటి నాలుగు అధ్యాయాల యొక్క సుసంపన్నతతో, ప్రకృతి చివరికి ముగింపు పడుతుందని, సహజ అవసరాలలో అవసరమయ్యే విధంగా అతను చర్చిస్తున్నాడు. అరిస్టాటిల్ కోసం, సహజ విషయాలు చలనం వాటిలో నుండే నిర్ణయించబడుతుంది, ఆధునిక పరివ్యాప్త శాస్త్రాల్లో, చలనం లేకుండానే నిర్ణయించబడుతుంది (సరిగ్గా మాట్లాడటం: లోపల ఏమీ ఉండదు).
ప్రతి III (Γ; 200b-208a)
మునుపటి పుస్తకంలో నిర్వచించినట్లు "స్వభావం" అర్థం చేసుకోవడానికి, నిర్వచనం యొక్క నిబంధనలను అర్థం చేసుకోవాలి. చలనాన్ని అర్థం చేసుకోవటానికి, పుస్తకం III అనేది అరిస్టాటిల్ సంభావ్యత, వాస్తవికత యొక్క అభిప్రాయాల ఆధారంగా మార్పు యొక్క నిర్వచనంతో ప్రారంభమవుతుంది. మార్పు, అతను చెప్పాడు, అది సాధ్యమైనంతవరకు ఒక విషయం యొక్క సామర్ధ్యం యొక్క వాస్తవీకరణ.
మిగిలిన పుస్తకము (అధ్యాయాలు 4-8) అనంతమైన ( apeiron, అపరిమిత) గురించి చర్చిస్తుంది. అంతేకాక అనంతంగా, విభజన ద్వారా అనంతంకు మధ్య తేడాను, అనంత, అనంతమైన, అనంతం మధ్య తేడాను అతను గుర్తించాడు. అనంతమైన శక్తులు, పదార్ధాలు, శూన్యతలతో సహా ఏ రూపంలో అయినా వాస్తవానికి అనంతమైనదని అతను వాదించాడు. ఇక్కడ ఉన్న అరిస్టాటిల్, అనంతం యొక్క ఏకైక రకం అనంతంగా ఉంటుంది. అరిస్టాటిల్ ఈ విధంగా వివరించాడు, "ఒక పరిమాణాన్ని పూర్తి చేయడానికి, సంపూర్ణంగా (వాస్తవానికి కాదు) పూర్తి చేసిన మొత్తం" (207a22-23). అనంతమైన, ఏ రూపం లేని, తద్వారా తెలియదు. అరిస్టాటిల్ ఇలా రాశాడు, "అనంతం అని బయట ఏమీ లేదు, కానీ దాని వెలుపల ఏదో ఉన్నది ఏమంటే" (6.206b33-207a1-2).
ప్రతి IV చలనం యొక్క ముందస్తు చర్చలను చర్చిస్తుంది: స్థలం ( టోపోస్, అధ్యాయాలు 1-5), శూన్యమైన ( కెనాన్, అధ్యాయాలు 6-9), సమయం ( ఖోరోస్, అధ్యాయాలు 10-14). పుస్తకం వేరొక మార్గాన్ని గుర్తించడం ద్వారా మొదలవుతుంది. అతను ఒక స్థిరమైన జాడీ లేదా పాత్రను పోల్చాడు: "కలిగి ఉన్న అంతర్లీన చలనం లేని సరిహద్దు" వస్తువు యొక్క ప్రాధమిక ప్రదేశం (4.212a20). స్థలం వలె కాకుండా, ఇది ఒక వస్తువుకి సహకరిస్తుంది, ఇది ఒక సరిహద్దు లేదా ఉపరితలం.
అటానిస్ట్స్, ఇతరులకు విరుద్ధంగా, శూన్యమైనది అనవసరం కాదు, అయితే వైరుధ్యాలకు దారితీస్తుంది, ఉదా., కదలిక లను అసాధ్యంగా చేస్తుంది.
సమయము కదలికల యొక్క స్థిరమైన లక్షణం, అరిస్టాటిల్ ఆలోచించినది, దాని స్వంతదై లేదు, కానీ విషయాల కదలికలకు సంబంధించింది. టోనీ రోర్క్ ఈ కింది విధంగా అరిస్టాటిల్ అభిప్రాయాన్ని వివరిస్తాడు: "అరిస్టాటిల్ సమయాన్ని 'ముందు, తర్వాత సంబంధించి అనేక కదలికలు' ( భౌతిక 219b1-2) గా నిర్వచిస్తుంది, దీని ద్వారా అతను చలనం యొక్క నిశ్శబ్ద భాగాల యొక్క విభాజక చలన విభాగాలకు విభజనకు చలనం యొక్క గ్రహణశీలతను సూచించడానికి ఉద్దేశించినది, ఇది ధర్మం ద్వారా దాని అంతర్గత స్వభావం యొక్క, సామర్థ్యాలు, కార్యకలాపాలను కలిగి ఉండటం ద్వారా పుట్టుమచ్చే ఆత్మలు. మోషన్ అంతర్గతంగా గుర్తించబడదు, కానీ దాని పొడవు సంబంధించి, దృఢంగా నిర్ణయిస్తుంది. నిర్ణయాత్మక చర్యల యొక్క అవగాహన చర్యలు; ఫలితంగా గతి పొడవు యొక్క నిర్ణీత యూనిట్లు, ఇది ఒక తాత్కాలిక యూనిట్ ఏమిటో ఖచ్చితంగా ఉంది." V, VI పుస్తకాలు ఎలా చలనం సంభవిస్తుంది అనే దానితో వ్యవహరిస్తాయి. ప్రతి V లో నాలుగు జాతుల ఉద్యమాలను వర్గీకరించింది. పరిమాణం (ఉదా. పరిమాణం నుండి మార్పుకు, గొప్ప నుండి చిన్నది), నాణ్యత (రంగులు కోసం: లేత నుండి చీకటి వరకు), స్థలం (స్థానిక కదలికలు సాధారణంగా పైకి క్రిందికి, పక్కకు వెళ్తాయి) లేదా మరింత వివాదాస్పదంగా ఉంటాయి. వాస్తవానికి, పదార్ధాలు వ్యతిరేకత కలిగి లేవు, అందువల్ల సరిగ్గా ఏదో మానవుని, మానవుడు కాదని చెప్పడం తగనిది : తరం, అవినీతి పూర్తిగా కోణంలో ఉండవు.
అనంతమైన మధ్యంతర దశల ద్వారా వెళ్ళాలంటే, మారుతున్న విషయం ఏమిటంటే, వ్యతిరేక స్థితికి చేరుకోవచ్చని ప్రతి VI వివరిస్తుంది. ఇది హేతుబద్ధమైన, తార్కిక వాదనలు, కొనసాగింపు, విభజన యొక్క అభిప్రాయాల ద్వారా పరిశోధిస్తుంది, ఆ మార్పును మార్చడం-, పర్యవసానంగా, సమయం, స్థానం-అవిభాజిత భాగాలుగా విభజించబడవు; అవి గణితశాస్త్రపరంగా వివిక్త కానీ నిరంతరంగా లేవు, అనగా అనంతమైన విభజన (ఇతర మాటల్లో చెప్పాలంటే, వివిక్త లేదా అనంత పాయింట్లు లేదా క్షణాల నుండి మీరు నిరంతరం నిర్మించలేరు). ఇతర విషయాలతోపాటు, ఇది చలనం ప్రారంభమైనప్పుడు ఖచ్చితమైన (అనంత) క్షణం ఉండవచ్చని ఇది సూచిస్తుంది. ఈ చర్చ, వేర్వేరు జాతుల చలనం యొక్క వేగాన్ని, వేర్వేరు ప్రవర్తనతో, చివరికి అరిస్టాటిల్ జెన్యో యొక్క ప్రసిద్ధ వైరుధ్యాలకు సమాధానం ఇవ్వడానికి సహాయపడుతుంది, ఇది చలన ఉనికి యొక్క అసంబద్ధతను చూపించడానికి ఉద్దేశించబడింది.
పుస్తకం VII (Η; 241a25-250b7)
అరిస్టాటిల్ తో గణనీయమైన విభేదం వివరించే ప్లేటో  తన రవాణా, తరలివెళ్ళుట కి మధ్య సంబంధం ప్రతి VII లో క్లుప్తంగా వివరణ ఉంది. ఆత్మ చలనం లో కూడా దానినే చలనం లో ఉంచుతుంది ( సిద్ధాంతం పుస్తకం X, ఫేయిడ్రస్, ఫేయిడో ). కదులుతున్న ప్రతిదీ మరొకదానిచే తరలించబడుతుంది. అప్పుడు అతను స్థానిక మార్పు (కదలిక లను, ఫోరా ), ఇతరులను తగ్గించటానికి చాలా మౌలికమైనదిగా కదలిక జాతులు, వాటి వేగంతో సహసంబంధం చేయడానికి ప్రయత్నిస్తాడు.
బుక్ VII.1-3 కూడా ఒక ప్రత్యామ్నాయ వెర్షన్లో ఉండి, బెకెర్ ఎడిషన్లో చేర్చబడలేదు.
మూలాలు
వర్గం:Pages with unreviewed translations
అభిరుచి
అభిరుచి అనేది ఆనందం కోసం చేసే ఒక సాధారణ చర్య. సాధారణంగా ఒకరి విశ్రాంతి సమయంలో, వృత్తిపరంగా. జీతం కోసం కాకుండా తన ఆనందం కోసం చేసే చర్య. అభిరుచులలో వస్తువులను సేకరించడం, సృజనాత్మక,  కళాత్మక కార్యక్రమాలలో పాల్గొనడం, క్రీడలు ఆడటం లేదా ఇతర వినోదాలను అనుసరించడం వంటివి కొన్ని ఉదాహరణలు. అభిరుచులలో పాల్గొనడం ఆ రంగంలో గణనీయమైన నైపుణ్యాన్ని, జ్ఞానాన్ని సంపాదించడాన్ని ప్రోత్సహిస్తుంది.